CELEX: 62014TN0762
Language: el
Date: 2014-11-13 00:00:00
Title: Υπόθεση T-762/14: Προσφυγή της 13ης Νοεμβρίου 2014 — Philips και Philips France κατά Επιτροπής

2.3.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 73/37
            
         
      Προσφυγή της 13ης Νοεμβρίου 2014 — Philips και Philips France κατά Επιτροπής
      (Υπόθεση T-762/14)
      (2015/C 073/48)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες: Koninklijke Philips NV (Eindhoven, Κάτω Χώρες)· και Philips France (Suresnes, Γαλλία) (εκπρόσωποι: J. de Pree, S. Molin και A. ter Haar, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Οι προσφεύγουσες ζητούν από το Γενικό Δικαστήριο:
      
                  —
               
               
                  να ακυρώσει την απόφαση, καθόσον αφορά την Philips
               
            
                  —
               
               
                  επικουρικώς, να ακυρώσει ή να μειώσει το ύψος του προστίμου που επιβλήθηκε στην Philips με την απόφαση και
               
            
                  —
               
               
                  εν πάση περιπτώσει, να καταδικάσει την Επιτροπή στα δικαστικά έξοδα.
               
            
         Λόγοι και κύρια επιχειρήματα
      
      Με την υπό κρίση προσφυγή, οι προσφεύγουσες ζητούν τη μερική ακύρωση της αποφάσεως C(2014) 6250 τελικό της Επιτροπής, της 3ης Σεπτεμβρίου 2014 στην υπόθεση AT.39574 — Smart Card Chips.
      Προς στήριξη της προσφυγής τους, οι προσφεύγουσες προβάλλουν εννέα λόγους ακυρώσεως.
      
                  1.
               
               
                  Με τον πρώτο λόγο, προβάλλεται παράβαση του άρθρου 101 ΣΛΕΕ και του άρθρου 53 της συμφωνίας ΕΟΧ, καθόσον η Επιτροπή δεν απέδειξε αρκούντως κατά νόμον ότι το δίκτυο επαφών στο οποίο ανήκε η Philips συνιστούσε εξ αντικειμένου περιορισμό του ανταγωνισμού.
               
            
                  2.
               
               
                  Με τον δεύτερο λόγο, προβάλλεται παράβαση του άρθρου 101 ΣΛΕΕ και του άρθρου 53 της συμφωνίας ΕΟΧ, καθόσον η Επιτροπή έκρινε ότι η επίμαχη παράβαση αφορούσε επίσης τα smart card chips για όλες τις εφαρμογές και δεν περιοριζόταν στην κάρτα SIM.
               
            
                  3.
               
               
                  Με τον τρίτο λόγο, προβάλλεται παράβαση του άρθρου 101 ΣΛΕΕ και του άρθρου 53 της συμφωνίας ΕΟΧ, καθόσον η Επιτροπή δεν απέδειξε αρκούντως κατά νόμον ότι η Philips ήταν μέρος πολυμερούς συμπράξεως αποτελούμενης από την Infineon, τη Renesas και τη Samsung και συμμετείχε σε ενιαία και διαρκή παράβαση.
               
            
                  4.
               
               
                  Με τον τέταρτο λόγο, προβάλλεται παράβαση του άρθρου 41 του Χάρτη των Θεμελιωδών Δικαιωμάτων, παραβίαση της αρχής της χρηστής διοικήσεως και του καθήκοντος επιμελείας, καθόσον η Επιτροπή δεν χειρίστηκε την υπόθεση δίκαια και αμερόληπτα.
               
            
                  5.
               
               
                  Με τον πέμπτο λόγο, προβάλλεται παράβαση του άρθρου 101 ΣΛΕΕ και του άρθρου 53 της συμφωνίας ΕΟΧ, καθόσον, ως αποτέλεσμα του τρόπου με τον οποίο διεξήγαγε τη διαδικασία, η Επιτροπή δεν απέδειξε την προβαλλόμενη παράβαση αρκούντως κατά νόμον.
               
            
                  6.
               
               
                  Με τον έκτο λόγο, προβάλλεται παράβαση του άρθρου 27 του κανονισμού 1/2003 (1), του άρθρου 11 του κανονισμού 773/2004 (2), του άρθρου 48 του Χάρτη των Θεμελιωδών Δικαιωμάτων και προσβολή των δικαιωμάτων άμυνας της Philips, καθόσον η Επιτροπή δεν γνωστοποίησε σημαντικά απαλλακτικά στοιχεία.
               
            
                  7.
               
               
                  Με τον έβδομο λόγο, προβάλλεται παράβαση άρθρο 25 του κανονισμού 1/2003, καθόσον η Επιτροπή απαγορευόταν να επιβάλει κυρώσεις για την προβαλλόμενη παράβαση, εφόσον αυτή διαπράχθηκε πριν τις 3 Σεπτεμβρίου 2004.
               
            
                  8.
               
               
                  Με τον όγδοο λόγο, προβάλλεται παράβαση των κατευθυντήριων γραμμών για τον υπολογισμό των προστίμων, καθόσον η Επιτροπή καθόρισε εσφαλμένα τη σχετική αξία των πωλήσεων.
               
            
                  9.
               
               
                  Με τον ένατο λόγο, προβάλλεται παράβαση των κατευθυντήριων γραμμών, του άρθρου 23 του κανονισμού 1/2003 και παραβίαση της αρχής της αναλογικότητας, καθόσον η Επιτροπή εφάρμοσε δυσανάλογο συντελεστή βαρύτητας.
               
            
         (1)  Κανονισμός (ΕΚ) 1/2003 του Συμβουλίου, της 16ης Δεκεμβρίου 2002, για την εφαρμογή των κανόνων ανταγωνισμού που προβλέπονται στα άρθρα [101 ΣΛΕΕ] και [102 ΣΛΕΕ] (ΕΕ L 1, σ. 1).
      
         (2)  Κανονισμός (ΕΚ) 773/2004 της Επιτροπής, της 7ης Απριλίου 2004, σχετικά με τη διεξαγωγή από την Επιτροπή των διαδικασιών δυνάμει των άρθρων [101 ΣΛΕΕ] και [102 ΣΛΕΕ] (ΕΕ L 123, σ. 18).